stanford-oval/wikipedia huggingface dataset:
נוקלאופיל

בכימיה, נוקלאופיל (בלטינית: אוהב גרעין) הוא מגיב היוצר קשר כימי עם השותף שלו לתגובה הכימית (האלקטרופיל) באמצעות תרומה של שני אלקטרוני קשר. כיוון שנוקלאופילים תורמים אלקטרונים, הם מוגדרים כבסיסי לואיס. כל המולקולות או היונים עם זוג אלקטרונים חופשיים יכולים להתנהג כנוקלאופילים, למרות שאניונים נוטים לכך יותר מאשר מגיבים נייטרליים. תגובות נוקלאופיליות נייטרליות עם ממסים כגון כוהלים ומים נקראות סולבוליזיס.
נוקלאופילים עשויים ליטול חלק בהתמרה נוקלאופילית, שבה נוקלאופיל נמשך למטען חשמלי חיובי חלקי או מלא ביסוד כימי מסוים ומסלק את הקבוצה שאליה הוא נקשר.
נוקלאופילי הוא תואר המתאר הזיקה של נוקלאופיל לגרעין האטום, בעוד שנוקלאופיליות או חוזק נוקלאופילי מתייחסים לתכונת עצמה. ברוב המקרים עושים שימוש במונח נוקלאופיליות על מנת להשוות זיקה יחסית של אטום אחד לאטום אחר.
באופן כללי, ככל שהיון יותר בסיסי (כלומר, ככל שעולה ערך ה-pKa של החומצה המצומדת), כך גדלה עוצמת התגובה שלו כנוקלאופיל. הקוטביות חשובה גם כן לצורך קביעת הנוקלאופיליות: ככל שקל יותר להפריע לענן האלקטרונים מסביב לאטום או המולקולה, כך הנוקלאופיל יגיב יותר בקלות. לדוגמה: יון היודיד (−I) הוא יותר נוקלאופילי מאשר יון הפלואוריד (−F).
נוקלאופיל סביבתי הוא נוקלאופיל שיכול לתקוף משני מקומות או יותר, כך שיכולים להיווצר שניים או יותר תוצרים. לדוגמה, היון תיו-ציאנט (−SCN) עשוי לתקוף את אטום הגופרית או את אטום החנקן. מסיבה זו, התגובה SN2 של אלקיל הליד עם −SCN מובילה לרוב לתערובת של RSCN (אלקיל תיו-ציאנט) ו-RNCS (אלקיל איזו-תיו-ציאנט).
המונחים נוקלאופיל ואלקטרופיל הוצגו לראשונה על ידי כריסטופר קלק אינגולד ב-1929, והחליפו את המונחים קטיונואידי ואניונואידי שהוצעו לפני כן על ידי א.ג' לפוורת' ב-1925.
דוגמאות נפוצות

בדוגמאות שלהלן, החמצן של יון ההידרוקסיד תורם אלקטרון ונקשר לפחמן שבקצה מולקולת הברומו-פרופאן. הקשר בין הפחמן והברומין עובר ביקוע הטרוליטי, כאשר אטום הברומין קולט את זוג האלקטרונים והופך ליון ברומיד ‎Br−‎:
להלן מספר דוגמאות לנוקלאופילים הכוללים יסודות שונים:
דוגמאות נפוצות > פחמן

נוקלאופילים עם פחמן הם אלקיל הלידים מתכתיים המעורבים בתגובת גריניאר, תגובת בלייז, תגובת רפורמצקי, ותגובת ברבייר, מגיבים מסוג אורגנו-ליתיום ואניונים של אלקין טרמינלי.
גם אנולים עונים להגדרה זאת. היצירה של אנול מזורזת על ידי חומצה או בסיס. אנולים הם נוקלאופילים סביבתיים, אולם, הם בדרך כלל תוקפים את פחמן אלפא (הפחמן הראשון במולקולה). השימוש הנפוץ בהם הוא בתגובות דחיסה, כולל דחיסת קלייזן וריאקציות דחיסת אלדול.
דוגמאות נפוצות > חמצן

דוגמאות לנוקלאופילים עם חמצן הן מים וכוהלים.
דוגמאות נפוצות > גופרית

נוקלאופילים עם גופרית הם תיולים (−HS).
דרגת הנוקלאופיליות של גופרית היא גבוהה מאוד. הסיבה לכך היא שאטום הגופרית גדול מאוד, מה שהופך אותו לנוח יותר לעבור קיטוב, וכן יש לו זוג אלקטרונים בודד (בחלק מהמקרים).
דוגמאות נפוצות > חנקן

נוקלאופילים עם חנקן הם אמוניה ואמינים.
מדד הנוקלאופיליות

עד היום, פותחו שיטות רבות בניסיון לכמת חוזק נוקלאופילי יחסי. המידע הניסויי שלהלן הושג על ידי מדידת קצבי תגובה במספר גדול ריאקציות המערבות מספר גדול של נוקלאופילים ואלקטרופילים ורגרסיה ליניארית.
מדד הנוקלאופיליות > משוואת סוויין-סקוט

הניסיון הראשון מסוג זה נמצא במשוואת סוויין-סקוט שפותחה ב-1953:
\ log(k/k_{0})=s*n
יחס האנרגיה החופשית הזה מקשר את קבוע קצב התגובה מסדר פסיאודו ראשון (במים ב-25°C), k, של התגובה, מנורמל לקצב התגובה, k, של תגובה סטנדרטית עם מים כנוקלאופיל, לקבוע הנוקלאופילי n עבור נוקלאופיל נתון וקבוע סובסטרט s שתלוי ברגישות של הסובסטרט להתקפה נוקלאופילית (מוגדר כ-1 עבור מתיל ברומיד).
טיפול זה נותן את הערכים הבאים עבור אניונים טיפוסיים: אצטט 2.7, כלוריד 3.0, אזיד 4.0, הידרוקסיד 4.2, אנילין 4.5, יודיד 5.0 ותיו-סולפט 6.4 . קבועי סובסטרט טיפוסיים הם 0.66 עבור אתיל תוזילאט, 0.77 עבור β-פרופיולקטון, 1.00 עבור 3-2-אפוקסי-פרופאנול, 0.87 עבור בנזיל כלוריד ו-1.43 עבור בנזואיל כלוריד.
המשוואה מנבאת שבהתמרה נוקלאופילית על בנזיל כלוריד, יון האזיד מגיב פי 3,000 יותר מהר מאשר מים.
מדד הנוקלאופיליות > משוואת ריצ'י

משוואת ריצ'י, הנקראת על שם יוצרה, פותחה ב-1972, והיא יחס אנרגיה חופשית נוסף:
\ log(k/k_{0})=N^{+}
או
\ log(k)=N^{+}+log(k_{0})
כאשר +N הוא הפרמטר שתלוי בנוקלאופיל ו-k0 הוא קבוע קצב התגובה של מים. במשוואה זו אין פרמטר תלוי סובסטרט כמו הפרמטר s במשוואת סוויין-סקוט. המשוואה מציינת ששני נוקלאופילים מגיבים עם אותה הֶגֶבִיוּת יחסית ללא קשר לטבעו של האלקטרופיל, מה שגורם להפרה של עקרון הגביות-סלקטיביות. מסיבה זו המשוואה נקראת גם יחס הסלקטיביות הקבוע.
בפרסום הראשון המידע הושג מתגובה של נוקלאופילים נבחרים עם קרבוקטיונים אלקטרופיליים נבחרים כגון קטיוני טרופיליום:
או קטיוני דיאזוניום:
או (אינם מוצגים) יונים המבוססים על אנילין ירוק. במשך הזמן תוארו סוגים רבים של ריאקציות.
ערכי +N טיפוסיים (במתנול) הנובעים מהמשוואה הם: 0.5 עבור מתנול, 5.9 עבור האניון ציאניד, 7.5 עבור האניון מתוקסיד, 8.5 עבור האניון אזיד ו-10.7 עבור האניון תיו-פנול. הערכים עבור הגביות קטיון יחסית הם 0.4- עבור הקטיון אנילין ירוק, 2.6+ עבור הקטיון בנזן-דיאזוניום ו-4.5 עבור הקטיון טרופיליום.
מדד הנוקלאופיליות > משוואת מייר-פץ

במשוואת מייר-פץ מ-1994:
\ log(k)=s(N+E)
k, קבוע קצב התגובה מסדר שני ב-20°C עבור תגובה מסוימת, קשור לפרמטר הנוקלאופיליות N, פרמטר אלקטרופיליות E ופרמטר השיפוע s התלוי בנוקלאופיל. הקבוע s מוגדר כ-1 במקרה של הנוקלאופיל 2-מתיל-1-פנטן.
רוב הקבועים נגזרו מתגובה של יוני בנזהידריליום כאשר הם תפקדו כאלקטרופילים:
ואוסף מגוון של נוקלאופילי- π:
ערכי E טיפוסיים הם 6.2 כאשר R הוא כלור, 5.9 עבור מימן, 0 עבור מתוקסי ו-7.02- עבור די-מתיל-אמין.
ערכי N טיפוסיים עם s בסוגריים הם 4.47- (1.32) עבור התמרה ארומטית אלקטרופילית לטולואן (1), 1.41- (1.12) עבור סיפוח אלקטרופילי ל-1-פניל-2-פרופן (2) ו-0.96 (1) עבור סיפוח ל-2-מתיל-1-פנטן (3), 0.13- (1.21) עבור תגובה עם טרי-פניל-אליל-סילאן (4), 3.61 (1.11) עבור תגובה עם 2-מתיל-פוראן (5), 7.48 (0.89 עבור תגובה עם איזו-בוטניל-טרי-בוטיל-סטאנאן (6) ו-13.36 (0.81) עבור תגובה עם אנאמין (7).
טווח הריאקציות האורגניות כולל גם ריאקציות SN2:
כאשר E=-9.15 עבור היון S-מתיל-די-בנזו-תיו-פניום, ערכי N נוקלאופיליים טיפוסיים (s) הם 15.63 (0.64) עבור פיפרידין, 10.49 (0.68) עבור מתוקסיד ו-5.20 (0.89) עבור מים. לסיכום,
הנוקלאופיליות לכיוון המרכז של אורביטל sp2 או sp3 מתאימה לאותה תבנית.
מדד הנוקלאופיליות > המשוואה המאוחדת

במאמץ לאחד את המשוואות שתוארו לעיל, משוואת מייר-פץ משוכתבת כך:
\ log(k)=s_{E}s_{N}(N+E)
כאשר sE הוא הפרמטר המשופע תלוי אלקטרופיליות ו- sN הוא הפרמטר המשופע שתלוי בנוקלאופיליות. ניתן לשכתב משוואה זו במספר דרכים:
כאשר sE = 1 עבור קרבו-קטיונים, משוואה זו שקולה למשוואת מייר-פץ המקורית מ-1994.
כאשר sN = 0.6 עבור רוב ה-n נוקלאופילים המשוואה נכתבת בצורה הבאה:
או משוואת סוויין-סקוט המקורית שנכתבת כך:
כאשר sE = 1 עבור קרבו-קטיונים וגם sN = 0.6 המשוואה משוכתבת כך:
או משוואת ריצ'י המקורית שנכתבת כך:
ראו גם

אלקטרושליליות
הערות שוליים

↑  Gold Book definition
↑  Ingold, C. K. Recl. TraV. Chim. Pays-Bas 1929
↑  Lapworth, A. Nature (journal) 1925, 115, 625
↑  Quantitative Correlation of Relative Rates. Comparison of Hydroxide Ion with Other Nucleophilic Reagents toward Alkyl Halides, Esters, Epoxides and Acyl Halides C. Gardner Swain, Carleton B. Scott J. Am. Chem. Soc.; 1953; 75(1); 141-147. Abstract
↑  Gold Book definition
↑  Gold Book definition Link
↑  Nucleophilic reactivities toward cations Calvin D. Ritchie Acc. Chem. Res.; 1972; 5(10); 348-354. Abstract
↑  Cation-anion combination reactions. XIII. Correlation of the reactions of nucleophiles with esters Calvin D. Ritchie J. Am. Chem. Soc.; 1975; 97(5); 1170-1179. 
Abstract
↑  Scales of Nucleophilicity and Electrophilicity: A System for Ordering Polar Organic and Organometallic Reactions Angewandte Chemie International Edition in English Volume 33, Issue 9, Date: May 18, 1994, Pages: 938-957
↑  Reference Scales for the Characterization of Cationic Electrophiles and Neutral NucleophilesHerbert Mayr, Thorsten Bug, Matthias F. Gotta, Nicole Hering, Bernhard Irrgang, Brigitte Janker, Bernhard Kempf, Robert Loos, Armin R. Ofial, Grigoriy Remennikov, and Holger Schimmel J. Am. Chem. Soc.; 2001; 123(39) pp 9500 - 9512; (Article)
↑  An internet database for reactivity parameters maintained by the Mayr group is available at
1 2  Towards a General Scale of Nucleophilicity?  Thanh Binh Phan, Martin Breugst, Herbert Mayr, Angewandte Chemie International Edition
Volume 45, Issue 23, Pages 3869 - 3874 2006
סאלי

ערך זה עוסק בשחקנית וזמרת דרום קוריאנית. אם התכוונתם למשמעות אחרת, ראו .
| --- | --- |

 לידה:  29 במרץ 1994 יאנגסאן, קוריאה הדרומית 
 התאבדה:  14 באוקטובר 2019 (בגיל 25) Sujeong-su, קוריאה הדרומית 
 מדינה:  קוריאה הדרומית 
 מקום קבורה:  Yangsuri Seoul, Seoul Special City, South Korea
 השכלה:  School of Performing Arts Seoul  Cheongdam Middle School  Duksung Women's University 
 תקופת הפעילות:  2005–2019 (כ־14 שנים) 
 פרסים והוקרה:  KBS Drama Awards (2012) 
 חתימה:   
 sulli.smtown.com
 
צ'וי ג'ין-רי (29 במרץ 1994 – 13 או 14 באוקטובר 2019), הידועה יותר בשם הבמה שלה סאלי ( תבנית:IPAc-en ), הייתה שחקנית דרום קוריאנית וזמרת. לראשונה היא עשתה את הופעת הבכורה שלה כשחקנית ילדה, והופיעה כחברת צוות משנה בדרמה ההיסטורית של SBS Ballad of Seodong (2005). בעקבות זאת, היא זכתה במספר תפקידי אורח, והופיעה בסדרות הטלוויזיה " אהבה זקוקה לנס" (2005) ועיר דרמה (2007), ובסרט " חופשה " (2006). לאחר מכן היא הופיעה בסרטים העצמאיים " פאנץ' ליידי" (2007) וב- BA:BO (2008), שהראשון היה בפעם הראשונה שלה לוהקה לתפקיד דרמטי משמעותי.
לאחר שחתמה על חוזה תקליטים עם SM Entertainment, סאלי עלתה לגדולה כחברה בקבוצת הבנות f(x) שהוקמה ב-2009. הקבוצה זכתה להצלחה קריטית ומסחרית כאחד, עם ארבעה סינגלים קוריאנים מספר 1 והכרה בינלאומית לאחר שהפכה למופע ה-K-Pop הראשון שהופיע ב- SXSW . במקביל לקריירת המוזיקה שלה, חזרה סאלי לשחק על ידי השתתפותה בסדרת הקומדיה הרומנטית של SBS, To the Beautiful You (2012), עיבוד קוריאני shōjo manga האנה-קימי, שם הופעתה התקבלה בצורה חיובית וזיכתה אותה בשני פרסי דרמה SBS ומועמדות לפרסי האמנויות ה-49 של Paeksang .
הקריירה הקולנועית של סאלי התקדמה עם השתתפותה בסרטי הפנטזיה "הפיראטים" (2014) ודרמת ההתבגרות Fashion King (2014). במהלך מסע העיתונאים של "הפיראטים", סאלי לקחה הפסקה מתעשיית הבידור עקב בעיות בריאות ולאחר היעדרות של שנה מקידום עם f(x), היא עזבה את הקבוצה באוגוסט 2015 וחודשיים אחר כך הוציאה הלהקה את השיר "4 Walls". בין 2015 ל-2017, היא יצאה למספר קמפיינים של דוגמנות לפני שהפכה לדוגמנית תמיכה עבור אסתי לאודר. סאלי משכה תשומת לב על תפקידה במותחן הנאו-נואר הניסיוני Real (2017). מאוחר יותר היא חזרה לתעשיית המוזיקה ב-2018, הופעת אורח בסינגל של דין " Dayfly " והוציאה את סינגל הסולו הראשון שלה "Goblin" ביוני 2019, שהיה הפרויקט המוזיקלי האחרון שלה לפני מותה.
סאלי הוכרה כדמות בולטת בתרבות הפופולרית הקוריאנית בזכות דמותה הבוטה, והפכה לאדם המבוקש ביותר בגוגל בדרום קוריאה ב-2017, לפני נשיא דרום קוריאה דאז מון ג'יאה-אין, והנשיא לשעבר של דרום קוריאה פארק ג'ון-היי, שהודח באותה שנה.
הערות שוליים

↑  Mark Russell (29 באפריל 2014). K-Pop Now!: The Korean Music Revolution. Tuttle Publishing. p. 93. ISBN 978-1-4629-1411-1. ארכיון מ-27 במאי 2016. נבדק ב-1 בנובמבר 2016. {{cite book}}:  (עזרה)
↑  Jo, Kwang-hyung (16 באוקטובר 2019). 설리 '자동심장충격'에도 요지부동… 발견 때 이미 '사후강직'. New Daily. נבדק ב-18 באוקטובר 2019. {{cite news}}:  (עזרה)
↑  Gwon Jun-yeong: 설리 사망, 심경 변화 메모 다수 발견…경찰 "마지막 글 상당한 분량…유서는 아냐" (אורכב 15.10.2019 בארכיון Wayback Machine), JoyNews24, October 15, 2019 (사망 시간이 언제인지 특정되지는 않았으나 "No specific time of death was specified").
↑  Son, Ji-hyoung (10 בנובמבר 2016). "Sulli endorses Estee Lauder". Kpop Herald. נבדק ב-28 בדצמבר 2021. {{cite web}}:  (עזרה)
↑  설리, 29일 싱글 '고블린(Goblin)' 발매...팬들과 만남 예고 [공식입장] [Sulli to release single "Goblin" and meet with fans on June 29]. Naver (בקוריאנית). 17 ביוני 2019. ארכיון מ-17 ביולי 2019. נבדק ב-19 ביוני 2019. {{cite web}}:  (עזרה)
↑  Maala, Jon (14 בדצמבר 2017). "Sulli, 'Goblin', 'Your Name' most searched on Google in Korea in 2017". International Business Times. IBT Media. ארכיון מ-19 באוקטובר 2019. נבדק ב-11 ביוני 2019. {{cite web}}:  (עזרה)
| --- | --- |
בקרת זהויות :  ISNI: 0000 0004 6053 6966  MusicBrainz: 06a0a239-40b4-4205-bb2e-b931d4cab71d  NLK: KAC201717741  VIAF: 71150468352704172650   WorldCat (עם VIAF): 71150468352704172650
ניתוח ליצירת חזה גברי

גבר טרנס שעבר ניתוח עליון בחזהו באמצעות חתך כפול
ניתוח ליצירת חזה גברי (באנגלית מוכר גם בשם Male chest reconstruction – "שחזור חזה גברי") הוא הליך כירורגי הנועד להפוך את החזה לגברי על ידי הסרת רקמת השד או שינוי הפטמות והעטרות. ניתן לעבור ניתוח ליצירת חזה גברי במקרים של גינקומסטיה (התפתחות חריגה של בלוטות החלב אצל זכרים הגורמת לגדילת החזה) ודיספוריה מגדרית. כחלק מהמעבר המגדרי (Gender transitioning) גברים טרנסים יכולים לבחור בניתוח זה, המוכר בהקשר זה גם כ"ניתוח עליון" (top surgery), משום שהוא נועד להתאים את פלג הגוף העליון.
הסרת רקמת השד בניתוח חזה גברי היא סוג של כריתת שד (מסטקטומיה) הנקראת "כריתת שד תת-עורית" (subcutaneous mastectomy). סוג זה של כריתת שד מסיר רקמות מתוך השד (רקמה תת-עורית), וכן עודפי עור. לאחר מכן, המנתח משרטט קווי מתאר של החזה בצורה גברית, ומשנה את הגודל והמיקום של העטרות והפטמות לפי הצורך.
קהל יעד

המועמדים לניתוח מעוניינים בחזה שטוח בעל מראה גברי. בין המועמדים האפשריים נמנים גברים סיסג'נדרים עם גינקומסטיה; גברים טרנסג'נדרים שעוברים שינויים רפואיים וסובלים מדיספוריה ביחס לחזה; וא-בינארים עם שדיים, אשר בדומה לגברים טרנסג'נדרים יכולים לחוות דיספוריה בגלל החזה.
גינקומסטיה היא עיוות שד מצוי שיכול להופיע אצל גברים, ועשוי לדרוש התערבות כירורגית. הגורמים לגינקומסטיה משתנים אך הם עשויים לכלול בין היתר תופעות לוואי של תרופות או גנטיקה.
אנשים שזוהו בלידתם כנקבה ועוברים שינוי מגדרי לזכר, גבר או א-בינארי צפויים לחוות דיספוריה מגדרית הנגרמת בשל מראה החזה שלהם, ובהתאם גם אופוריה מגדרית בעקבות הניתוח. לדוגמה, השחקן הקנדי אליוט פייג' עבר את הניתוח בשנת 2021; הוא סיפר כי "זה שינה לחלוטין את חיי... [זה] לא רק משנה-חיים אלא מציל חיים."
שיטות > צורת "T" הפוכה

אחת השיטות לניתוח היא יצירת חתך רוחבי מתחת לשד והשתלת עטרות פטמה חופשיות. אם העור רופף יותר מדי, האלטרנטיבות הן להאריך את החתך לרוחב (בשיטת 'אוזן כלב') או לבצע חיתוך אנכי בקו האמצע (צורת 'T' הפוכה).[דרוש מקור]
העטרה נחתכת לקוטר מוסכם-מראש ולאחר מכן הפטמה מחולקת בחיתוך בצורת פאי ומורכבת מחדש. ייתכן אובדן תחושה כלשהו בעקבות שיבוש עצבי.
שיטות > חתך כפול

אחת השיטות הנפוצות ביותר לניתוח היא יצירת חתך כפול, מעל ומתחת למסת השד, הסרת רקמת השומן ורקמת הבלוטה, וסגירת העור. שיטה זו משאירה צלקות מתחת לשרירי החזה, הנמתחות מבתי השחי ועד לאמצע החזה.[דרוש מקור]
חתך כפול מלווה בדרך כלל בהשתלת פטמות חופשיות על מנת ליצור פטמות במראה גברי. העטרה והפטמה מוסרים מרקמת השד, מתבצע חיתוך לאורך ההיקף ולאחריו מוסרת שכבת הבשר העליונה משאר הרקמה. לאחר השטחת החזה, הפטמות מושתלות במיקום הזכרי המתאים. לרוב גודל העטרה מוקטן, כמו גם גודל הפטמות עצמן, כאשר בדרך כלל העטרה הנקבית גדולה יותר בהיקפה והפטמות מתבלטות יותר.
השתלת פטמות מקושרת בדרך כלל לניתוח חזה בסגנון חתך כפול, אך ניתן להשתמש בה בכל שיטת ניתוח אחרת במידת הצורך. השתלת פטמות מביאה איתה אפשרות של דחייה. במקרים כאלה, הפטמה מקועקעת בחזרה באופן קוסמטי, או שעשויים להתבצע הליכים כירורגיים נוספים.
בדרך כלל, תחושה מסוימת תחזור לפטמות המושתלות עם הזמן. עם זאת, ההליך מנתק את העצבים הנכנסים לפטמות ולעטרות, וקיימת סבירות ניכרת לאובדן תחושה.
שיטות > חור מנעול

על מנת להסיר את רקמת הבלוטה ורקמת השומן המרכיבות את מסת השד, וכן את העור הנוסף שמכסה את המסה, ישנן שלוש גישות בסיסיות.
עבור שדיים קטנים, כגון מידה A או מידה B נמוכה, ניתן לבצע חתך סביב-עטרתי, כלומר חתך מעגלי מסביב לעטרה, בשילוב עם חתך מעגלי פנימי כדי להסיר חלק מעודפי העטרה. משיכת העור למרכז תגרום להתכווצויות מסוימות, אך לרוב הדבר מתרכך עם הזמן. ההליך יגרום ללחץ משמעותי בקו הצלקת, וכדי למנוע התפשטות של הצלקת יש צורך בתפר קיבוע תמידי. השארת שכבת הדרמיס החיצונית (עור גולמי) מתחת לעטרה שבשוליים מסייעת להישרדותה.
חתך חור המנעול מרחיב את החתך הסביב-עטרתי עוד יותר על ידי סגירה אנכית מתחתיו, שכתוצאה ממנה העור הבלתי-רצוי נמשך מצד לצד והעודפים מוסרים.
חתך עוגן המתווסף לכך הוא חתך רוחבי, בדרך כלל בקפל מתחת לשד, שמטרתו להסיר עוד יותר עור עודף, כאשר עור רפוי אינו רצוי. הוא מיועד לשדיים גדולים בהרבה או בעלי שטח פנים גדול יותר, כפי שניתן לראות בנשים עם ניוון שד שלאחר הלידה.
ניתן לפתור את המורכבות באשר לעטרת הפטמה על ידי שימוש ברגלית (מבנה המחבר בין חלקים בגוף), שיש לה יתרון בכך שהיא משאירה תחושה מסוימת ושומרת על אספקת הדם ללא פגע, אך היא יכולה להוות חסרון כאשר יש לה די נפח אשר לא מספק את המראה השטוח שרוב הטרנסג'נדרים מנקבה-לזכר (FTM) מעוניינים בו.
שיטות > חור מנעול > "אוזן כלב"

לפעמים הגפיים הצדדיות עשויות להיות ארוכות למדי, והביטוי שהרופאים משתמשים בו הוא "לרדוף אחרי אוזן של כלב" לכיוון בית השחי. 'אוזן כלב' היא קפל לא נעים של עור בפינת החתך, אשר מתאסף בדרך כלל בזווית גדולה מ-30 מעלות. שימוש בחתך מעוקל יכול להפחית את הסיכוי להתפתחות של אוזני כלב, מכיוון שהוא מצריך פחות התאספות של עור, אך חלק מהמטופלים לא אוהבים את המראה של הצלקת המעוקלת, מכיוון שהיא עשויה להידמות למראה השדיים.
לא נדיר שהמנתח ישנה את קווי החתך לאחר שלושה חודשים או יותר כאשר מופיעים כמה אזורי שרידים בעייתיים מהניתוח.
שיעורי חרטה

מחקר משנת 2023 על 139 מטופלים שעברו כריתת שדיים מאשררת-מגדר מצא שיעורים נמוכים מאוד של חרטה ושיעורים גבוהים מאוד של סיפוק מהתוצאות. שיעור הסיפוק החציוני היה 5 מתוך 5, ושיעור החרטה החציוני היה 0 מתוך 100.
ראו גם

גבר טרנס
ביינדר
הערות שוליים

↑  Sangree, Colby (23 במרץ 2017). "A Non-Binary Perspective On Top Surgery". HuffPost news. נבדק ב-7 באוגוסט 2021. {{cite web}}:  (עזרה)תחזוקה - ציטוט: url-status (link)
1 2  Waltho, Daniel; Hatchell, Alexandra; Thoma, Achilleas (2017). "Gynecomastia Classification for Surgical Management: A Systematic Review and Novel Classification System". Plastic and Reconstructive Surgery (באנגלית). 139 (3): 638e–648e. doi:10.1097/PRS.0000000000003059. ISSN 0032-1052. PMID 28234829. S2CID 8519689.
1 2  Olson-Kennedy, Johanna; Warus, Jonathon (בפברואר 2017). "The Impact of Male Chest Reconstruction on Chest Dysphoria in Transmasculine Adolescents and Young Men; A Preliminary Study". Journal of Adolescent Health. 60 (2): S88. doi:10.1016/j.jadohealth.2016.10.354. ISSN 1054-139X. {{cite journal}}:  (עזרה)
↑  Head, Ally (2021-05-26). "Elliot Page just shared his first shirtless photo since top surgery and we're very here for it". Marie Claire (באנגלית). נבדק ב-2022-06-02.
↑  "FTM Top Surgery and Sensation". TopSurgery.net. נבדק ב-17 ביוני 2016. {{cite web}}:  (עזרה)
↑  "Gender Affirmation Washington DC | Male to Female Surgery". West End Plastic Surgery (באנגלית אמריקאית). נבדק ב-2019-09-20.
↑  "What Are Dog Ears and How Can I Avoid Them?". TopSurgery.net (באנגלית). נבדק ב-2019-09-20.
↑  Lauren Bruce et al, Long-Term Regret and Satisfaction With Decision Following Gender-Affirming Mastectomy, JAMA Surgery, 2023 doi: 10.1001/jamasurg.2023.3352 (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נקודת טרנבול

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  63°02′00″S 56°36′00″W﻿ / ﻿63.0333°S 56.6°W﻿ / -63.0333; -56.6
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנקודת טרנבול(למפת חצי האי האנטארקטי רגילה) בסיס חנרל ברנרדו אוהיגינס ריקלמהנקודת טרנבול(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת טרנבול(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת טרנבול
 
נקודת טרנבול (באנגלית: Turnbull Point) היא לשון יבשה סלעית חשופה מקרח בקצה המערבי של האי ד'אורוויל, בקבוצת איי ז'ואנוויל, שלמול חופי חצי האי האנטארקטי, בארץ גרהאם שבאנטארקטיקה.
הקו שבין נקודת טרנבול, לבין כף דובוזט (Cape Dubouzet) בחצי האי טרינטי, שבחצי האי האנטארקטי מסמן את קו הגבול בין המצר האנטארקטי לבין מצר ברנספליד שמצפון למצר האנטארקטי.
היסטוריה > גילוי ומיפוי לשון היבשה

לשון היבשה מופתה על ידי סוקרים של סקר שטחי חסות איי פוקלנד, בין השנים 1959–1961, אשר יצאו ממפרץ התקווה.
היסטוריה > מקור השם

שמה של לשון היבשה ניתן לה על ידי סקר שטחי חסות איי פוקלנד.
לשון היבשה נקראת על שמו של דייוויד ה. טרנבול (David H. Turnbull), שהיה רב החובל של הספינה שקלטון (Shackleton), אשר שמשה את משלחות החקר של סקר שטחי חסות איי פוקלנד, בין השנים 1959–1969.
לקריאה נוספת

• National Imagery and Mapping Agency 2011, , P 112
הערות שוליים

1 2 3 4 5 6  מידע גאוגרפי והיסטורי
1 2 3 4 5 6  מידע היסטורי
נקודת חן

.
| --- | --- |

נקודת החן של מדונה מעל השפה העליונה היא בין המפורסמות ביותר
 שמות נוספים:  שומה
נקודת חן (שומה) היא נגע עורי המופיע כאזור עור אדמדם או כהה, בעל גבול ישר, שצבעה נע בין ורוד לחום ועד לשחור. שומה היא גידול שפיר של מרכיבי עור, המייצרים תאי מלנוציטים. הצטברות הפיגמנט מלנין, האחראי על צבע העור, יוצרת את השומה, וריכוז המלנין קובע את צבעה. שומה היא ריכוז פיגמנטים של העור במקום אחד. בדרך כלל גודל השומה תלוי בצבע הפנים ובכמות הפיגמנט שהצטבר בה.
לרוב האנשים יש מספר נקודות חן (שומות) על גופם, כאשר ברוב המקרים הן שפירות. רוב השומות נרכשות (מופיעות החל מגיל שנה ועד גיל 40 שנה, כאשר רוב השומות מופיעות בגיל 10 עד 20 שנה), ומיעוטן מולדות (מופיעות בשנה הראשונה לחיים).
נקודות החן בדרך כלל קטנות ובצורה עגולה או אליפטית. כמות הנקודות שעל גופו של אדם, צורתן וצבען הם לרוב נתונים תורשתיים.
נקודות חן מסוימות הן סימן מקדים חשוב לסרטן העור.
נקודת חן המשתרעת על שטח גדול מכונה נבוס.
נקודות חן וסרטן השומה

יש סיכון שהשומה השפירה תהפוך לגידול ממאיר כדוגמת מלנומה ממאירה, ולכן, ככל שמספר השומות גדול יותר, כך גם גדל הסיכון. במקרה שחלים שינויים באופי נקודות החן שעל הגוף נהוג לפנות לרופא עור לבדיקה דרמוסקופית. הסרה מוקדמת של נקודות חן סרטניות עשויה למנוע התפתחות סרטן העור. סימנים המחשידים נקודת חן כעלולה להיות ממאירה הם בין השאר: אסימטריות, צבעים שונים, גבולות לא ברורים, גודל, דימום וכל שינוי בשומה קיימת או הופעת שומה חדשה.
הסרה

הסרת שומה שעירה נעשית לרוב בניתוח פשוט על ידי כירורג או פלסטיקאי, בדרך כלל בהרדמה מקומית. ישנן שיטות חלופיות אחרות, כמו למשל שימוש בלייזר או בחומר הכימי סולקודרם, אך האגודה למלחמה בסרטן מזהירה משימוש בשיטות אלו, מאחר שכל שומה (גם אם היא תקינה למראה) עלולה להתגלות כמלנומה, ולכן קיימת חשיבות מרובה לבדיקה פתולוגית. לאחר ההסרה הנקודה נשלחת לבדיקה פתולוגית לקבלת אבחנה מפורטת לגביה.
הסרה של נקודת חן בניתוח תמיד משאירה צלקת מסוימת, אם כי טיפול זהיר יכול למזער אותה.
אסתטיקה

נקודות החן עשויות להוסיף או להחסיר מהיופי, כאשר למספרן ומיקומן יש השפעה מכרעת. כך למשל נקודת חן גדולה על האף עשויה להתפרש כ"לא יפה", כאשר נקודת חן קטנה על הלחי או מעל לשפה (כדוגמת מרילין מונרו או מדונה) עשויה להתפרש כמושכת. יש שמוסיפים נקודות חן מזויפות כדי להעשיר את המראה האישי, דבר אשר היה פופולרי במיוחד בתקופת הרנסאנס באירופה.
נץ עטלפים

| נץ עטלפים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: דאות
סוג:: נץ עטלפים
מין:: נץ עטלפים
שם מדעי
 Macheiramphus alcinus ‏בונפרטה, 1850
תחום תפוצה


נץ עטלפים המכונה לעיתים דאת עטלפים (שם מדעי: Macheiramphus alcinus) הוא מין של עוף דורס ממשפחת הנציים, המתמחה בציד עטלפים. למרות שהוא קרוי נץ הוא אינו שייך לסוג נץ אלא ממויין כסוג ומין יחיד בתת-משפחת הדאות.
תפוצתו של נץ זה הוא באפריקה שמדרום לסהרה, בדרום-מזרח אסיה ובאי גינאה החדשה. הוא מעדיף שטחים פתוחים, אך חי בכל אזור, מיערות טרופיים לערבות צחיחות.
צבעו של הנץ שחור או חום כהה וכתם לבן על החזה והגרון. כל עין מוקפת בפסים לבנים. פס שחור עובר מתחת לסנטר. אורכו מגיע ל-45 ס"מ וכנפיו רחבות ומעוגלות כדי לתמרן ביער.
כמו ששמו מרמז, הנץ ניזון בעיקר מעטלפים שיוצאים בשעות בין הערביים וזוהי השעה בה הנץ יוצא לציד - דבר ייחודי בין דורסי היום. הנץ עט על להקת העטלפים בצלילה חדה ומנסה לתפוס עטלף שלא מספיק לברוח. שיטה זו גוררת הרבה הצלחות לנץ.
בנוסף הוא יצוד כמו כל נץ, עופות אחרים - בעיקר סיסים, תחמסים סנוניות ואף חרקים גדולים.
ראו גם

הפארק הלאומי מרוג'ג'י
הערות שוליים

↑  נץ עטלפים באתר הרשימה האדומה של IUCN
נץ עטלפים בעת ציד מתוך להקת עטלפים
משה זמר

| --- | --- |

 לידה:  1 בינואר 1932 קנזס סיטי, ארצות הברית 
 פטירה:  3 בנובמבר 2011 (בגיל 79) 
 מקום קבורה:  קריית ענבים 
 מדינה:  ישראל, ארצות הברית 
 השכלה:  היברו יוניון קולג' - המכון היהודי לדת 
 תקופת הפעילות:  ? – 3 בנובמבר 2011 
 
הרב ד"ר משה זֶמֶר (נולד: מֶל זגר, מלווין ריי (משה ראובן) זגר; באנגלית: Melvin Ray Zager;‏ 1 בינואר 1932, קנזס סיטי, מיזורי – 3 בנובמבר 2011, תל אביב) היה רב רפורמי ישראלי. ממניחי היסוד להקמת מוסדות היהדות המתקדמת בישראל ושימש בתפקידי מפתח בהם, בהם יושב ראש מועצת הרבנים המתקדמים בישראל (מר"ם), חבר הנהלת התנועה ליהדות מתקדמת בישראל, חבר הנהלת איגוד הרבנים המתקדמים בארצות הברית ומרצה בכיר ללימודי הלכה בהיברו יוניון קולג' בירושלים.